КОМИ РЕСПУБЛИКАЛÖН ОЛАНПАС

**Государственно-частнöй ёртасьöмын Коми Республикалöн участвуйтöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

Тайö Оланпасыс урчитö государственно-частнöй ёртасьöмын Коми Республикалöн участвуйтöмлысь право веськöдлан подувъяс, медшöр могъяс, могъяс, принципъяс, сикас да условиеяс да веськöдöма Коми Республикаын государственно-частнöй ёртасьöмлöн сöвмöдöмлысь зумыд условиеясöн могмöдöм вылö, государственнöй, муниципальнöй, частнöй ресурсъяс, кытчö пырö материальнöй, сьöм, вежöр, научно-техническöй ресурсъяс, кыскöм да бура вöдитчöм вылö сы понда, медым сöвмöдны Коми Республикаса экономика да социальнöй юкöн, бурмöдны йöзлысь олöмсö.

**1 статья. Тайö Оланпаслöн право подув**

Государственно-частнöй ёртасьöм йылысь Коми Республикаса законодательство подуласьö Россия Федерацияса Оланподулö, Россия Федерацияса оланпасъясö да мукöд нормативнöй правовöй актö, Коми Республикаса Оланподулö да Коми Республикаса мукöд оланпасö да артмö тайö Оланпасысь да сы серти примитöм Коми Республикаса мукöд нормативнöй правовöй актысь.

Концессионнöй артмöдчöмъясын участвуйтöмöн государственно-частнöй ёртасьöм йылысь артмöдчöм кырымалiгöн вöдитчöны Россия Федерацияса законодательство серти.

**2 статья. Государственно-частнöй ёртасьöмын Коми Республикалöн участвуйтöмлöн медшöр могъяс да могъяс**

1. Государственно-частнöй ёртасьöмын Коми Республикалöн участвуйтöмлöн медшöр могъясöн лоöны:

материальнöй, сьöм ресурсъяс чукöртöм, а сiдзжö Коми Республикаса республиканскöй бюджет средствоясöн да (либö) Коми Республикаса государственнöй эмбурö пырысь объектъясöн вöдитчöмöн экономикаын, социальнöй да инновационнöй юкöнъясын йöзлы тöдчана проектъяс да уджтасъяс збыльмöдöм могысь небюджетнöй источникъясысь средствояс кыскöм;

йöзлы тöдчана проектъясöн вöдитчöмöн Коми Республика мутасын потребительяслы сетöм прöдукциялöн (уджлöн, услугалöн) качестволысь сибыдлун кыпöдöм да бурмöдöм кыскöм частнöй инвестицияяс тшöт весьтö.

2. Государственно-частнöй ёртасьöмын Коми Республикалöн участвуйтöмлöн могъясöн лоöны:

йöзлы тöдчана объектъяс лöсьöдöмö, выльысь лöсьöдöмö либö уджöдöмö небюджетнöй источникъяслысь средствояс кыскöм;

Коми Республикаса государственнöй эмбурöн вöдитчöмлысь бурлун кыпöдöм;

йöзлы тöдчана производствояс да объектъяс техническöя да технологическöя сöвмöдöм;

Коми Республикаса республиканскöй бюджет средствоясöн бура вöдитчöм;

уджалан местаяс видзöм да йöзöс уджöн могмöдан тшупöд кыпöдöм.

**3 статья. Государственно-частнöй ёртасьöмын Коми Республикалöн участвуйтöмлöн принципъяс**

Государственно-частнöй ёртасьöмын Коми Республикалöн участвуйтöмыс подуласьö татшöм принципъяс вылö:

1) оланпаслун;

2) артмöдчöмъяс, сы лыдын концессионнöй, кырымалöмкöд да збыльмöдöмкöд йитчöм йитöдъясын Коми Республикалöн тайö йитöдъясса участникъяскöд öткодя участвуйтöм;

* + 1. государственно-частнöй ёртасьöм йылысь артмöдчöмъяс, сы лыдын концессионнöй артмöдчöмъяс, кырымалан право вылö конкурс нуöдiгöн овмöсса субъектъяслысь вермасьöмын дзескöдöмъяслöн позьтöмлун;

4) Коми Республикаса государственно-частнöй ёртасян участникъяслысь да йöзлысь правоясö да оланпаса тöждъясö кутчысьöм;

5) артмöдчöмъяс, сы лыдын концессионнöй, сторонаяслöн бура да кыкнанлы выгöдаöн öтвылысь уджалöм;

 6) государственно-частнöй ёртасьöмлöн участникъяс костын кывкутöм да рискъяс юклöм;

7) государственно-частнöй ёртасьöм олöмö пöртöм кузя юöрлöн восьсалун да сибыдлун.

**4 статья. Тайö Оланпасын вöдитчан шöр вежöртасъяс**

1. Тайö Оланпаслöн медшöр могъяс понда вöдитчöны татшöм шöр вежöртасъясöн:

1) государственно-частнöй ёртасьöм — Коми Республикалöн, мукöд публичнöй юкöнъяслöн частнöй партнёркöд кыкнанлы выгöдаöн öтвылысь уджалöм артмöдчöм подув вылын Коми Республика мутасын социально-экономическöй юкöнын йöзлы тöдчана проектъяс збыльмöдöм могысь, кутшöмъясöс веськöдöма артмöдчöм объектъяс котыртöм, выльмöдöм либö уджöдöм вылö, Россия Федерацияса законодательство да Коми Республикаса законодательство серти Коми Республикаса государственнöй эмбурö пырысь эмбурöн бура вöдитчöмöн могмöдöм вылö;

2) государственно-частнöй ёртасьöм йылысь артмöдчöм (водзö - артмöдчöм) – участвуйтысьясöн кырымалöм сёрнитчöм, мый веськöдöма тайö Оланпасса 7 статьяöн урчитöм формаясын государственно-частнöй ёртасьöм подув вылын удж нуöдöм вылö;

3) частнöй партнёр – юридическöй кывкутысь, ас вылö уджалысь либö юридическöй кывкутысьлöн велöдчытöг прöстöй ёртасян сёрнитчöм (öтув уджалан сёрнитчöм) серти кык да унджык юридическöй кывкутысь, ас вылö уджалысь, кодъяс уджалöны артмöдчöм подув вылын;

4) артмöдчан сторонаяс (государственно-частнöй ёртасян участвуйтысьяс) – Коми Республика, мукöд публичнöй öтувъяс да частнöй партнёр, кодъяс кырымалiсны артмöдчöм;

5) государственно-частнöй ёртасьöм йылысь артмöдчöм объект – артмöдчöм серти котыртан, выльмöдан, уджöдан Коми Республикаса государственнöй эмбур, Коми Республикалöн право;

6) артмöдчöм объект выльмöдöм – артмöдчöмса объект выльысь вöчан выль технологияяс пыртöм, производство механизируйтöм да автоматизируйтöм, выль бурджык оборудованием важ да важмöм оборудование выльмöдöм да вежöм подув вылын, а сiдзжö артмöдчöм объект либö сылысь торъя юкöнъяс технологическöя либö функциональнöй вежöртас, производствоса вынйöр плöщадь, петкöдласъяс да инженерно-техническöй могмöдöлысь качество вежöм серти удж комплекс, артмöдчöм объектлысь характеристикаяс бурмöдан да уджöдан свойствояс серти мукöд мероприятие;

7) артмöдчöм объект уджöдöм – партнёрöн артмöдчöм объектöн вöдитчöм артмöдчöм объект урчитöм серти, сы лыдын тöвар вöчöм, уджъяс вöчöм, услугаяс сетöм могысь артмöдчöмöн урчитöм пöрадок да условиеяс серти.

2. Тайö Оланпасын вöдитчан вежöртасъясöн, кутшöмъясöс абу индöма тайö статьяын, вöдитчöны Россия Федерацияса законодательствоöн урчитöм вежöртасъясын.

**5 статья. Государственно-частнöй ёртасьöмын Коми Республикаса государственнöй власьт органъяслöн уджмогъяс**

1. Государственно-частнöй ёртасьöмын Коми Республикаса Государственнöй Сöвет:

1) примитö Коми Республикаса оланпасъяс, кутшöмъяс веськöдлöны йитöдъясöн государственно-частнöй ёртасьöмын;

2) видзöдö Коми Республикаса оланпасъясö, кутшöмъяс веськöдлöны йитöдъясöн государственно-частнöй ёртасьöмын, кутчысьöм да збыльмöдöм бöрся;

3) пöртö олöмö Россия Федерацияса законодательство да Коми Республикаса законодательство серти мукöд уджмог.

2. Государственно-частнöй ёртасьöмын Коми Республикаса Правительство:

1) примитö государственно-частнöй ёртасян юалöмъяс серти нормативнöй правовöй актъяс;

2) кырымалö артмöдчöмъяс;

3) аслас компетенцияын кырымалöм артмöдчöмъяс серти примитö Коми Республикаса государственнöй эмбурö пырысь эмбурöн вöдитчöм йылысь решение;

4) урчитöм пöрадок серти öтув уджалö федеральнöй олöмö пöртысь власьт органъяскöд да некоммерческöй организацияяскöд артмöдчöмъяс кырымалöм серти;

 5) урчитö Коми Республикаса олöмö пöртысь власьт органöс, кодöс уполномочитöма лöсьöдны да котыртны овмöсса субъектъяс бöръян конкурснöй комиссиялысь удж государственно-частнöй ёртасьöм йылысь артмöдчöм кырымалöм могысь;

6) пöртö олöмö Россия Федерацияса законодательство да Коми Республикаса законодательство серти мукöд уджмог.

**6 статья. Государственно-частнöй ёртасьöмын Коми Республикаын муниципальнöй юкöнъяслöн участвуйтöм**

1. Государственно-частнöй ёртасян участвуйтысьясöн вермöны лоны Коми Республикаын муниципальнöй юкöнъяс.

2. Государственно-частнöй ёртасьöмын Коми Республикаын муниципальнöй юкöнъяслöн участвуйтöмсö урчитöны Коми Республикаын муниципальнöй юкöнъяслöн меставывса асвеськöдлан органъяс Россия Федерацияса законодательство да Коми Республикаса законодательство серти.

**7 статья. Государственно-частнöй ёртасьöмын Коми Республикалöн участвуйтан формаяс**

1. Государственно-частнöй ёртасьöмын Коми Республика участвуйтö татшöм формаясын:

1) частнöй партнёрлы Коми Республикаса государственнöй эмбурö пырысь вöрзьöдны позьтöм да (либö) вöрзьöдана эмбур сетöм артмöдчöмöн урчитöм удж нуöдöм могысь да артмöдчöмын урчитöм условиеяс серти;

2) частнöй партнёрлы вежöра эмбур объектъяс вылö право, Коми Республикаса государственнöй эмбурö пырысь мукöд эмбур да абу эмбур право сетöм артмöдчöмöн урчитöм удж нуöдöм могысь да артмöдчöмын урчитöм условиеяс серти;

3) частнöй партнёрлы Коми Республикаса государственнöй эмбурö пырысь эмбурöн ас киын кутан да вöдитчан право сетöм концессионнöй артмöдчöмъяслöн условиеяс серти;

4) юридическöй кывкутысьяслöн уставнöй (складочнöй) капиталын налы бюджет инвестицияяс сетöмöн пайöн участвуйтöм;

5) частнöй партнёрлы Россия Федерацияса законодательство да Коми Республикаса законодательство серти государственнöй отсöг сетöм;

6) мукöд формаын, кутшöмъяс паныд оз мунны Россия Федерацияса законодательстволы да Коми Республикаса законодательстволы.

 2. Артмöдчöм серти вермöны вöдитчыны государственно-частнöй ёртасьöмын Коми Республикалöн участвуйтан öти либö некымын формаöн.

3. Государственно-частнöй ёртасьöмын Коми Республика участвуйтö тайö статьяöн урчитöм формаясын «Венласьöм дорйöм йылысь» Федеральнöй оланпаслысь положениеяс тöд вылö босьтöмöн.

**8 статья. Артмöдчöм объектъяс**

1. Государственно-частнöй ёртасьöм йылысь артмöдчöм объектöн вермöны лоны:

1) автомашина туйяс да транспорт инфраструктуралöн инженернöй сооружениеяс, сы лыдын посъяс, туйпроводъяс, тоннельяс, автотранспорт сулаланiнъяс, автотранспорт лэдзанiнъяс, автотранспорт киын кутысьяслысь дон босьтан пунктъяс;

2) кöрт туй транспорт объектъяс;

3) трубопроводнöй транспорт объектъяс;

4) öтув вöдитчан транспорт;

5) гидротехническöй сооружениеяс;

6) коммунальнöй овмöсса системаяс, кытчö пырöны ва, шоныд, биару да электричествоöн могмöдан, ва нуöдан, ва весалан, бытöвöй коляс мöдторйö вöчан да иналан (гуалан) объектъяс, а сiдзжö Коми Республика мутасын олан да абу олан фонд уджöдан да бурмöдан объектъяс;

7) энергияöн могмöдан объектъяс, кытчö пырöны энергогенерирующöй системаяс, а сiдзжö энергия сетан да юклан системаяс;

8) республикалы тöдчана капитальнöя стрöитан объектъяс;

9) ветлан да стационарнöй связь да телекоммуникация объектъяс;

10) объектъяс, кутшöмöн вöдитчöны медицинаын, бурдöдöмын да öлöдöмын да йöзöс бурдöдöмын мукöд удж нуöдiгöн;

11) объектъяс, кутшöмъясöн вöдитчöны йöзöс велöдöмын, быдтöмын, культураын да социальнöя могмöдöмын;

12) объектъяс, кутшöмъясöн вöдитчöны туризмын, шойччöмын да спортын;

13) инновация удж юкöнын объектъяс;

14) объектъяс, кутшöмъясöн вöдитчöны видз-му овмöсын, сы лыдын видз-му овмöс прöдукция, сырьё да сёян-юан быдтöмын, вöчöмын, выльысь вöчöмын, видзöмын да вузалöмын да сёян-юан прöдукта вöчöмын;

15) ичöт да шöр предпринимательство субъектъяслы отсöг сетан инфраструктура объектъяс;

16) вежöра эмбур объектъяс вылö правояс, мукöд эмбур да абу эмбур правояс;

17) мукöд объект, кутшöмъяс коланаöсь Коми Республика социально-экономическöя сöвмöдöмын.

**9 статья. Артмöдчöм кырымалöм**

1. Артмöдчöм кырымалöм йылысь решениесö примитö Коми Республикаса Правительство.

2. Артмöдчöм бала дасьтöм кузя Коми Республикаса олöмö пöртысь власьт органъяслысь удж котыртан пöрадоксö вынсьöдö Коми Республикаса Правительство.

3. Россия Федерацияса законодательствоöн урчитöм дырйи артмöдчöмъяссö кырымалöны конкурс подув вылын. Коми Республикаса олöмö пöртысь власьт органъяслысь, кодлы уполномочитöма лöсьöдны да котыртны государственно-частнöй ёртасьöм йылысь артмöдчöм кырымалöм могысь овмöсса субъектъяс бöръян конкурснöй комиссиялысь удж, удж котыртан пöрадоксö вынсьöдö Коми Республикаса Правительство.

4. Конкурснöй документация дорö, конкурсын участвуйтысьяс дорö да сiйöс нуöдöм дорö корöмъяссö урчитöны «Государственнöй да муниципальнöй могъяс вылö тöвар вайöм, уджъяс вöчöм, услугаяс сетöм вылö заказъяс йöзöдöм йылысь» Федеральнöй оланпаслöн положениеяс серти.

**10 статья.** **Государственно-частнöй ёртасьöмын Коми Республикалöн участвуйтан условиеяс**

1. Государственно-частнöй ёртасьöмын Коми Республика участвуйтö тайö Оланпасöн урчитöм формаясын артмöдчöмъясын татшöм условиеяс быть сöгласуйтiгöн:

1) артмöдчöм предмет;

2) артмöдчöм объект;

3) артмöдчöм сторонаяслöн правояс да могъяс;

4) артмöдчöм объект вылö ас киын кутан право, артмöдчöм объект вылö ас киын кутан правоын артмöдчöм сторонаяслысь пай юклöм, татшöм право артман условиеяс да артман кад;

5) артмöдчöм сторонаясöн артмöдчöм збыльмöдан пöрадок да этапъяс;

6) артмöдчöмлöн вына кадколаст да (либö) сiйöс урчитан пöрадок;

7) артмöдчöм сторонаяс костын арталан пöрадок;

8) артмöдчöм сторонаяс костын кывкутöм да рискъяс юклöм;

9) Коми Республикаса государственнöй эмбурö пырысь му учосток, вöрзьöдана да вöрзьöдны позьтöм мукöд объект, а сiдзжö артмöдчöм збыльмöдöм могысь частнöй партнёрлы сетöм право лыддьöг;

10) частнöй партнёрлы му участокъяс, вöрзьöдана да вöрзьöдны позьтöм мукöд объект, Коми Республикаса право сетан пöрадок;

11) артмöдчöм збыльмöдöм бöрся видзöдан пöрадок;

12) артмöдчöм сторонаясöн обязательствояс збыльмöдöм могмöдан способъяс;

13) артмöдмöм условиеяс öти сторонасянь вежöм да (либö) öти сторонасянь сiйöс збыльмöдны öткажитчöм;

14) артмöдчöм условиеяс олöмö пöрттöмысь (лёка збыльмöдöмысь) кывкутöм.

2. Артмöдчöмын сiдзжö вермасны сöгласуйтны мукöд условие, кутшöмъясöс абу пасйöма тайö статьяса 1 юкöнын да оз мунны паныд Россия Федерацияса законодательстволы да Коми Республикаса законодательстволы, сы лыдын:

1) частнöй партнёрöн артмöдчöм серти потребительяслы услугаяс (удж, тöвар) сетöм;

2) артмöдчöм объектöн вöдитчöмöн частнöй партнёрöн сетöм услугаяслöн (уджлöн, тöварлöн) качество да дон торъя мога петкöдласъяс;

3) артмöдчöм объектлöн технико-экономическöй петкöдласъяс да характеристикаяс, кутшöмъясöдз колö воöдчыны артмöдчöм условиеяс збыльмöдiгöн;

4) артмöдчöм объект Коми Республикалы сетан пöрадок да кадколастъяс, кытчö пырöны сылöн качество дорö корöмъяс сэки, кор артмöдчöм объектсö сетöны Коми Республикаса государственнöй эмбурö;

5) участвуйтан мында, сы лыдын артмöдчöм быд стороналы сьöмöн могмöдöм, гарантияяс сетöм, эмбур, эмбур да абу эмбур правояс сетöм, мый колö артмöдчöм условиеяс збыльмöдöм могысь либö сiйöс урчитан пöрадок;

6) артмöдчöм сторонаяс костын артмöдчöмöн урчитöм уджкöд йитчöм чöжöс юклöм;

7) артмöдчöм серти сетöм эмбур видзан, а сiдзжö виччысьтöм кувсян либö пасйöм эмбур жугöдöан рискъяс вуджöдан условиеяс да кадколастъяс;

8) Коми Республикаса государственнöй эмбурö пырысь артмöдчöм объект вöдитчöмысь мынтысян пöрадок;

9) артмöдчöм условиеяс збыльмöдны дугöдöм (недыр кежлö дугöдöм) Коми Республикакöд сöгласуйтöм сы кындзи, кор татшöм дугöдöмыс (недыр кежлö дугöдöмыс) йитчöма венны позьтöм лоöмторъяскöд, а сiдзжö мукöд дырйи, мый урчитöма Россия Федерацияса законодательствоöн да артмöдчöмöн;

10) артмöдчöм серти правояс да могъяс сетöм вылö Коми Республикалысь сöгласие частнöй партнёрлы сетан пöрадок, сы лыдын уджйöз коран да (либö) вуджöдан право сетан пöрадок;

11) частнöй партнёрлöн артмöдчöмöн урчитöм уджкöд йитчöм чöжöс источникъяс;

12) артмöдчöм выналöмлöн торъялöмлунъяс, сы лыдын частнöй партнёрлöн сьöм овмöс организацияяскöд артмöдчöм серти обязательствояс збыльмöдöм могысь сьöм босьтöм кузя колана сёрнитчöмъяс кырымалöмлысь коланлун тöд вылö босьтöмöн, кутшöмъясöс колö кырымавны артмöдчöмын пасйöм кадколастö.

**11 статья. Кырымалöм артмöдчöмъяс йылысь юöр**

1. Коми Республикаса Правительство быд во отчётнöй бöрся мунысь волöн сора тöлысь 1 лунöдз сетö Коми Республикаса Государственнöй Сöветлы тайö Оланпаслöн 7 статьяса 1 юкöнын урчитöм государственно-частнöй ёртасьöмын Коми Республикалöн участвуйтан форма серти Коми Республикаса Правительстволöн участвуйтöмöн кырымалöм артмöдчöмъяс йылысь юöр.

2. Тайö статьяса 1 юкöнын пасйöм юöрö колö пасйыны:

1) государственно-частнöй ёртасьöмын Коми Республикалöн участвуйтöм;

2) артмöдчöм объект йылысь юöръяс (дон, инпас, мый вылö);

3) артмöдчöм кырымалöмлöн мог.

**12 статья. Тайö оланпаслöн вынсялöм**

Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы колö примитны колана нормативнöй правовöй актъяс, кутшöмъяс могмöдöны тайö Оланпас збыльмöдöм.

Коми Республикаса Юралысь В.М.Гайзер

Сыктывкар

2010 вося йирым тöлысь 4 лун

112-РЗ №

Коснырева 14105 пас